Frize
Li FRIZE (è neyerl. Friesland) est ene province do N. des Bas Payis. 5 748,74 km². 644 811 dim. MW.-V. : Leeuwarden. V. IMP. : Harlingen, Heerenveen, Sneek. Plin.ne ritche grâce å drin.naedje des trouferîyes al S. èt al E., situweye po li madjeure paurt å dzo do livea del mer, li province est fameûze po son aclevaedje bovin (race frizonne agace-noer. Indus. agroalimintaire (laeçreyes). Indus. électrotechnikes.
Istwere
Peûplant on tèritwere åx toûrs må dèfinis, mins bramint pus sitindu ki li Frize d'ådjourdu, les Frizons (parints des Saxons) parît å kiminçmint di l'ère crustinne dins les tribus djermanikes del coisse del mer do Nôr, etur Mouze èt Wezer. Ci payis esteut par alieurs li bance des Francs salyins. Si lîvrant al piratereye pu å dalaedje maritime, les Frizons, picote-à-picote ratchèssi après li Nôr pa les Merovindjins d'Austraseye, estît am'étèrnam maîstris pa li monartcheye franke å VIIIe s. èt crustin.nisés. I colonisît les bassès zônes è batissant leus viyaedje so des croupèts ârtificiels, les terpen. A Moyinådje, li Frize, fijhant paurt do Sint Sint Impire romin djermanike, si trova pårteye è bramint d'Estats (conteye di Holande èt di Zélande, évètché d'Utrecht, sènyeureye di Groningue). So ci lomaedje vikint adon li Frize prôpmint dite èt li Frize-Crexhante. Li prumire, longtimps pome di dissinsion ètur les comtes di Hollande èt les dux di Saxe, astchaiya à ces dérins è 1498 cwand l'impreur Maximiyin loma Albèrt, duc di Saxe, gouvièrneur perpètuwel di Frize. Pwis ele passa so l'pwèds di Châles, duc di Gueldre, pwis, è 151, do prétindu impreur Châles Quint. E 1579, li Frize si mètrè dins l'Union d'Utrecht èt shuva li sôrt des Uniwès-Provinces. Po li Frize-Crexhante, ele esta maîstreye pa mwints comtes djusk'à 1744, date èwou ele passa so li pouvoer del Prusse. Napelyon I li raloya å Roeyåme di Hollande, pwis al France : ele esteut li départemint di l'Ems-Crexhant. E 1814, li Frize-Crexhante esta rinduwe al Prusse ki li lèya å Hanovre.
ces_Latn fur_Latn ibo_Latn fur_Latn